અમદાવાદ- લંડન- અમદાવાદની સીધી વિમાની સેવાથી લંડનમાં વસતા લાખો ગુજરાતીઓ માદરે વતન સાથે સીધા જ જોડાઇ શકશે તેમ કાયદા મંત્રી પ્રદિપસિંહ જાડેજાએ જણાવ્યું હતું. તેમણે વધુમાં જણાવ્યું હતું કે, બ્રિટનમાં વસતા ગુજરાતીઓને અમદાવાદની સીધી કનેક્ટિવિટી મળે તેને વડાપ્રધાન નરેન્દ્ર મોદીએ મંજૂરી આપી ગુજરાતને વિશેષ ભેટ ધરી છે. આમ પણ ગુજરાત પ્રવાસીઓનું બેસ્ટ ડેસ્ટિનેશન છે ત્યારે સીધી વિમાની સેવાથી પ્રવાસનને પણ વેગ મળશે.